Diari Oficial de la Generalitat Valenciana


Sumari del DOGV 9096, del 31-05-2021 (2021/5975)

ACORD de 21 maig de 2021, del Consell, d'aprovació de la plantilla del personal al servei de l'Acadèmia Valenciana de la Llengua.
---------------------------------------------------------------------------------------------------------------------------------

### Dades del document

Número de DOGV
:   9096

Data del DOGV
:   31-05-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/5975


Data del document
:   21-05-2021

Organisme emissor
:   Presidència de la Generalitat

Tipus de document
:   Acord

Anàlisi jurídica

 Descriptors 

:   * personal
    * concurs administratiu

ACORD de 21 maig de 2021, del Consell, d'aprovació de la plantilla del personal al servei de l'Acadèmia Valenciana de la Llengua. [2021/5975]  
D'acord amb els articles 6, 20.3 i 41 de l'Estatut d'Autonomia de la Comunitat Valenciana, l'Acadèmia Valenciana de la Llengua (AVL) és una de les institucions de caràcter públic que componen la Generalitat. En conseqüència, tal com determina l'article 2 de la Llei 7/1998, de 16 de setembre, de creació de l'Acadèmia Valenciana de la Llengua, la institució disposa de personalitat jurídica pròpia i exerceix les funcions amb autonomia orgànica, funcional i pressupostària. Aquesta llei, en l'article 32, estableix que el personal que haja de prestar serveis en l'AVL es regirà pel règim jurídic aplicable al personal al servei de la Generalitat i preveu, en el 16.2.i), que el Ple de l'AVL té l'atribució de proposar al Consell l'aprovació de la plantilla de personal de la institució. El Decret 1/2002, de 8 de gener, del Consell, aprovà la primera plantilla, la qual va ser substituïda per la continguda en el Decret 71/2006, de 26 de maig, del Consell, modificat, al seu torn, pel Decret 16/2008, de 15 de febrer, del Consell.  
Amb el pas dels anys, s'ha assistit a una transformació tecnològica en les relacions amb la ciutadania i en l'àmbit de la gestió econòmica i administrativa. L'AVL ha dut també eixe canvi als instruments lingüístics que posa a disposició del públic, entre els quals es pot destacar el Diccionari normatiu valencià en format electrònic, el Portal terminològic valencià o el Corpus informatitzat del valencià. Per a permetre el seu manteniment continu i la creació de noves aplicacions lingüístiques, així com per a mantindre el nivell d'exigència legal en la qualitat de la gestió, cal reestructurar els llocs de treball de què disposa la institució. Igualment, en els últims anys s'han produït diverses modificacions legislatives en matèria de funció pública, com ara l'aparició de l'Estatut Bàsic de l'Empleat Públic (Reial decret legislatiu 5/2015, de 30 d'octubre) o l'aprovació de noves lleis d'ordenació i gestió de la funció pública valenciana les quals fan necessàries diverses adequacions en el contingut de la plantilla.   
  
Atés que el 5 de febrer de 2021 el Ple de l'Acadèmia Valenciana de la Llengua acordà la proposta de la nova plantilla del seu personal, de conformitat amb el que disposa l'article 16.2.i) de la Llei de creació de l'Acadèmia Valenciana de la Llengua, el Consell, prèvia deliberació, en la reunió de 21 de maig de 2021,  
  
  
ACORDA  
  
Primer  
Aprovar la plantilla del personal al servei de l'Acadèmia Valenciana de la Llengua, que figura en l'annex.  
  
Segon  
Deixar sense efectes les plantilles anteriors aprovades mitjançant els decrets 71/2006, de 26 de maig, del Consell; i 16/2008, de 15 de febrer, del Consell).  
  
Tercer  
Aquest acord tindrà efectes des de l'endemà de la publicació en el Diari Oficial de la Generalitat Valenciana.  
  
València, 21 de maig de 2021  
  
La consellera secretària  
MÓNICA OLTRA JARQUE